Diari Oficial de la Generalitat Valenciana


Sumari del DOGV 5023, del 08-06-2005 (2005/5687)

ORDE de 16 de maig de 2005, de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Llocnou de Sant Jeroni i Almiserà per al sosteniment en comú del lloc de secretaria.
-------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5023

Data del DOGV
:   08-06-2005

Secció del DOGV
:   II. AUTORITATS I PERSONAL - A) PLANTILLES ORGÀNIQUES I RELACIONS DE LLOCS DE TREBALL

Número del document
:   2005/5687


Data del document
:   16-05-2005

Organisme emissor
:   Conselleria de Justícia i Administracions Públiques

Tipus de document
:   Ordre

Descriptors 

:   * Almiserà
    * Llocnou de Sant Jeroni
    * associació d'entitats locals
    * administració local
    * contractació de personal

ORDE de 16 de maig de 2005, de la Conselleria de Justícia i Administracions Públiques, per la qual s'aprova la dissolució de l'agrupació dels ajuntaments de Llocnou de Sant Jeroni i Almiserà per al sosteniment en comú del lloc de secretaria. [2005/5687]
  
Els ajuntaments de Llocnou de Sant Jeroni i Almiserà, mitjançant acords plenaris adoptats en sessions de 29 d'octubre i 30 de desembre de 2004, respectivament, van acordar, amb un informe previ de secretaria i el vot favorable de la majoria absoluta del nombre legal de membres de la Corporació, dissoldre l'agrupació municipal per al sosteniment en comú del lloc de secretaria.
  
En les mateixes sessions plenàries s'acordà la classificació dels llocs de secretaria resultants en classe tercera i que el Sr. Antonio Cerrato Gallardo quede adscrit al lloc de secretaria de l'Ajuntament de Llocnou de Sant Jeroni
  
Sotmesos els acords a informació pública per espai de 30 dies, segons s'acredita en l'expedient, mitjançant anuncis en el Butlletí Oficial de la Província de València, de 19 d'octubre de 2004, núm. 249, no s'han produït reclamacions.
  
Sol·licitat el preceptiu informe a la Diputació Provincial de València, aquest ha sigut emés en sentit favorable, mitjançant un Acord adoptat en sessió de data 30 de març de 2005.
  
Per tant, i fent ús de les competències atribuïdes en l'article 2.2, 4 i 15 del Decret 159/1997, del Govern Valencià, pel qual s'aprova el Reglament Regulador de les Competències de la Generalitat Valenciana, relatives als funcionaris d'administració local amb habilitació de caràcter nacional,
  
ORDENE
  
I. Aprovar la dissolució de l'agrupació constituïda pels ajuntaments de Llocnou de Sant Jeroni i Almiserà per al sosteniment en comú del lloc de secretaria.
  
II. Crear i classificar el lloc de treball de secretaria de l'Ajuntament de Llocnou de Sant Jeroni en classe tercera i adscriure el Sr. Antonio Cerrato Gallardo a aquest.
  
III. Crear i classificar el lloc de treball de secretaria de l'Ajuntament d'Almiserà, en classe tercera, i es reserva la seua provisió a funcionaris d'administració local, amb habilitació de caràcter nacional, pertanyents a la subescala de secretaria intervenció.
  
Contra aquesta orde, que posa fi a la via administrativa, es podrà interposar recurs contenciós administratiu davant del Jutjat Contenciós Administratiu de València o davant del jutjat contenciós administratiu en la circumscripció del qual tinga el demandant el seu domicili, en el termini de dos mesos, comptadors des de l'endemà de la seua publicació. Tot això de conformitat amb el que estableixen els articles 116 i 117 de la Llei 30/1992, de 26 de novembre, del Règim Jurídic de les Administracions Publiques i del Procediment Administratiu Comú, i els articles 8 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que s'utilitze qualsevol altra via que es considere oportuna.
  
València, 16 de maig de 2005
  
El conseller de Justícia i Administracions Públiques